Rikunarita-ORG/Wikinium huggingface dataset:
# ლინუს ტორვალდსი

| ლინუს ტორვალდსი |
| --- |
|  |
| დაბადების სახელი | ლინუს ბენედიქტ ტორვალდსი |
| დაბადების თარიღი |
28 დეკემბერი,1969 (46 წლის) ჰელსინკი, ფინეთი |
| რეზიდენცია |
პორტლენდი, ორეგონი, აშშ |
| ეროვნება |
ფინელი, ამერიკელი |
| ალმა-მატერი |
ჰელსინკის უნივერსიტეტი |
| საქმიანობა |
პროგრამისტი |
| დამსაქმებელი |
Linux Foundation |
| ცნობილი ნაშრომები |
Linux-ის ბირთვი, Linux, Git, Subsurface |
| რელიგია |
ათეიზმი |
| მეუღლე(ები) |
ტოუვ ტორვალდსი |
| შვილ(ებ)ი |
3 |
| მშობლები | **მამა:** ნილს ტორვალდსი **დედა:** ანა ტორვალდსი |
| ნათესავები |
ოლე ტორვალდსი (დიდი ბაბუა) |

**ლინუს ბენედიქტ ტორვალდსი** (ფინ. Linus Benedict Torvalds; 28 დეკემბერი, 1969, ჰელსინკი) — ფინელი-ამერიკელი პროგრამისტი, Linux-ის ბირთვისა და ვერსიის კონტროლის სისტემის, Git-ის შემქმნელი.

დღესდღეობით ლინუს ტორვალდსი მთელ მსოფლიოში ცნობილია, როგორც Linux-ის შემქმნელი და იდეური მამოძრავებელი, ენდრიუ ტანენბაუმის საგანმანათლებლო ოპერაციული სისტემით, MINIX-ით შთაგონებულ ლინუსს სურვილი ჰქონდა, რომ საკუთარ IBM x386-იან კომპიუტერზე MINIX-ის ანალოგი ჰქონოდა. ყველაფერი სწორად აქედან დაიწყო; 1991 წელს ლინუქსის პირველი ვერსიის შექმნისთანავე მსოფლიო პროგრამისტული საზოგადოება ახალ მოვლენაზე ალაპარაკდა და ეს მოვლენა 22 წლის ფინელი სტუდენტის, ლინუს ტორვალდსის შექმნილი ოპერაციული სისტემა „ლინუქსი“ იყო.

## რესურსები ინტერნეტში

* შეგიძლიათ იხილოთ მედიაფაილები თემაზე **„ლინუს ტორვალდსი“** ვიკისაწყობში.

ვიკიციტატაში არის გვერდი თემაზე:
ლინუს ტორვალდსი Linus' blog at blogspot.com
* Linus Torvalds and His Five Entrepreneurial Lessons
* Young, Robert (March 1994). „Interview with Linus, the Author of Linux“. *Linux Journal* (#1).
* Ten years of NODES
* Linus Torvalds: Linux succeeded thanks to selfishness and trust
* Torvalds interview დაარქივებული 2012-09-25 საიტზე Wayback Machine.
* The mind behind Linux | Linus Torvalds

## სქოლიო
# მექსიკის ყურე

მექსიკის ყურე
კანტარელი
**მექსიკის ყურე** — ატლანტის ოკეანის ნაწილი, წყლის აუზი, რომელიც შემოფარგლულია ჩრდილოეთ ამერიკის კონტინენტითა და კუნძულ კუბით. უფრო კონკრეტულად, ჩრდილოეთით, ჩრდილო-დასავლეთით და ჩრდილო-აღმოსავლეთით შემოფარგლულია აშშ-ის, სამხრეთით და სამხრეთ-დასავლეთით მექსიკის და სამხრეთ-აღმოსავლეთით კუბის სანაპირო ზოლით. ყურე წააგავს უხეშ ოვალს. ატლანტის ოკეანეს უერთდება ფლორიდის სრუტით, რომელიც კუბასა და აშშ-ს შორის მდებარეობს, კარიბის ზღვას კი - იუკატანის სრუტით კუბასა და მექსიკას შორის. ოკეანესთან ნაკლები კავშირის გამო, ყურეში მიქცევა-მოქცევის დონე საკმაოდ მცირეა. ყურის მთლიანი ფართობი 1.6 მლნ კვადრატულ კილომეტერს შეადგენს. ყურეს ნახევარზე მეტი საკმაოდ თავთხელია. უღრმესი წერტილი – სიგსბის ღრმული 4384 მეტრია, რომლის სიგრძეც 550 კილომეტრია. ეს ღრმული დაახლოებით 300 მილიონი წლის წინ წარმოიშვა ზღვის ფსკერის დაწევის შედეგად.

## გეოლოგია

დღეისათვის, ცოტა რამაა ცნობილი მექსიკის ყურის გეოლოგიური წარსულის შესახებ. ზოგიერთი მეცნიერის აზრით, ეს აუზი წარმოიშვა პალეოზოიუკურ ხანის დასაწყისში, მაგრამ მკვლევართა უმრავლესობას მიაჩნია, რომ ეს მოხლდა ლაპეოზოიკური ხანის დასასრულს, როდესაც მოხდა ერთი დიდი სუპერკონტინენტის, პანგეას გახლეჩვა და კონტინენტური ფილების ერთმანეთთან შეჯახება.

## ისტორია

მართალია ამერიკის კონტინენტი ქრისტეფორე კოლუმბმა აღმოაჩინა, მაგრამ მისი გემები მექსიკის ყურეში არ შესულან.

პირველი ევროპელი ვინც ამ ყურეში იმოგზაურა, იყო ამერიგო ვესპუჩი 1497 წელს. ის გაუყვა ცენტრალური ამერიკის სანაპირო ზოლს, შემდეგ ფლორიდის სრუტის გავლით ისევ უკან, ატლანტის ოკეანეში დაბრუნდა. თავის წერილებში ვესპუჩი ამ მოგზაურობას დაწვრილებით აღწერს. ევროპაში დაბრუნების შემდეგ, მისი ექსპედიციის ერთ-ერთმა წევრმა, ხუან-დე-ლა-კოსამ შეადგინა რუკა, რომელზეც კუბა როგორც კუნძული ისე დაიტანა.

## ძირითადი მონაცემები

მექსიკის ყურის აღმოსავლეთი, ჩრდილოეთი და ჩრდილო-დასავლეთი სანაპირო, აშშ-ის სანაპირო ზოლს წარმოადგენს, კონკრეტულად ესაა შემდეგი შტატები: ფლორიდა, ალაბამა, მისისიპი, ლუიზიანა და ტეხასი. საერთო ჯამში, მექსიკის ყურეზე აშშ-ის სანაპირო ზოლის სიგრძე შეადგენს 2. 700 კმ-ს. აშშ-ს ტერიტორიიდან ყურეს ერთვის 31 მდინარე.

უბის სამხრეთ-დასავლეთი და სამხრეთი სანაპირო წარმოადგენს მექსიკის სანაპირო ზოლს, ესაა შტატები: ტამაულიპასი, ვერაკრუსი, ტაბასკო, კამპეჩე, იუკატანი და კინტანა-როო. ყურის სანაპირო ზოლის მექსიკის წილი შეადგენს 2. 243 კმ-ს.

მექსიკის ყურეს სამხრეთ-აღმოსავლეთით ესაზღვრება კუბა. ყურე მექსიკის, კუბის და აშშ-ის თევზის მრეწველობის ერთ-ერთ უმნიშვნელოვანესი ადგილია.

## რესურსები ინტერნეტში

* მექსიკის ყურე - ბრიტანიკა
* მექსიკის ყურის ძირითადი მონაცემები
* Resource Database for Gulf of Mexico Research
* Gulf of Mexico Integrated Science დაარქივებული 2008-06-03 საიტზე Wayback Machine.
# ლარი სენგერი

| ლარი სენგერი |
| --- |
|  |
| დაიბადა | 16 ივლისი, 1968 (1968-07-16) ვაშინგტონის შტატი, აშშ |
| ეროვნება | ამერიკელი |
|  საქმიანობა  | ინტერნეტ პროექტის დეველოპერი |
| ცნობილია | ვიკიპედიის თანადაფუძნებისთვის |

**ლარი სენგერი** (ინგლ. Larry Sanger; დ. 16 ივლისი, 1968) — ამერიკელი ინტერნეტპროექტის დეველოპერი და ვიკიპედიის თანადამფუძნებელი. სენგერი ვიკიპედიის გარდა, ასევე მუშაობდა სხვა საგანმანათლებლო ვებსაიტებზე, როგორიცაა: ნუპედია, ციტიზენდიუმი, და ევერიპედია. კოლეჯში სწავლის დროს დაინტერესდა ინტერნეტსივრცეში არსებული საგანმანათლებლო პროექტებით, 2001 წელს გაწევრიანდა ონლაინ ენციკლოპედიაში „ნუპედია“, სადაც იყო მთავარი რედაქტორი. ნუპედიის ნელი პროგრესით იმედგაცრუებული სენგერის იდეა იყო ვიკის გამოყენება. ვიკიპედიის ლიდერი 2002 წლამდე იყო.

ინტერნეტის გარდა, სენგერის ინტერესებს მოიცავს ფილოსოფია, კერძოდ: ეპისტემოლოგია, ადრეული თანამედროვე ფილოსოფია და ეთიკა. ოჰაიოს სახელმწიფო უნივერსიტეტში ასწავლიდა ფილოსოფიას.

## რესურსები ინტერნეტში

* ლარი სენგერის ვებსაიტი
* სენგერის YouTube არხი